CELEX: 62007TJ0020
Pritožba
Javni uslužbenci
Uradniki

Uradniki – Pokojnine – Pokojninske pravice, pridobljene pred nastopom dela v Skupnostih – Prenos v sistem Skupnosti
(Kadrovski predpisi za uradnike, Priloga VIII, člen 11(2); uredbi Sveta št. 1103/97, člena 1 in 3, in št. 974/98, člen 14)
Ker se Uredba Sveta (ES) št. 1103/97 z dne 17. junija 1997 o nekaterih določbah v zvezi z uvajanjem eura na podlagi člena
1 uporablja tudi za zakonodajna in statutarna določila ter upravne akte, je ni mogoče razlagati tako, da zahteva le spoštovanje
načela kontinuitete pogodb. Nasprotno, določa zahtevo po nevtralnosti prehoda na euro – ki je na pogodbenem področju izražen
predvsem z načelom kontinuitete pogodb – ki velja za vse pravne instrumente, ki spadajo na področje uporabe te uredbe. Predvsem
je iz člena 3 Uredbe št. 1103/97 razvidno, da se zakonodajna ali statutarna določila, na katera se zlasti nanaša ta uredba,
zaradi uvedbe eura ne spremenijo in da se nespremenjena uporabljajo za položaje, ki so jih urejala pred uvedbo eura, in za
položaje, ki jih urejajo po tej uvedbi. Torej Uredba št. 1103/97 za uporabo načela kontinuitete za položaje, ki jih urejajo
pravni instrumenti iz tega člena, ne zahteva obstoja nikakršnega razmerja, ne pogodbenega ne nepogodbenega, pred začetkom
veljavnosti eura.
Zato če zakonodajalec ali zadevni organi nameravajo spremeniti pravne instrumente, ki spadajo na področje uporabe člena 3
Uredbe št. 1103/97, ali uvesti oprostitev od njihovega izvrševanja, je treba uvesti izrecno spremembo tega pravnega instrumenta.
Torej je morala Komisija po uvedbi eura v skladu z Uredbo št. 1103/97 za zahteve za prenos pokojninskih pravic, pridobljenih
v državah članicah, ki so sprejele to valuto, uporabiti nespremenjen mehanizem srednje uresničene stopnje pretvorbe za izračun
bonusov let pokojninske dobe, določen s splošnimi določbami za izvajanje člena 11(2) Priloge VIII h Kadrovskim predpisom,
ki jih je sprejela Komisija. Če pa je želela tem določbam dati drug namen, bi morala ta pravila spremeniti.
(Glej točke 34 in od 41 do 43.)
Napotitev na: Sodišče, 22. februar 1989, Komisija proti Franciji in Združenemu kraljestvu, 92/87 in 93/87, Recueil, str. 405,
točke od 22 do 24.